— 156 — 



que premier le loe; et por ce le loèrent-il au commencement, par 

 ce qu'il quiclièrenl plus apertement Nostre S. D. deçoivre. ) 

 « Maistres , diseht-il , nos savons que tu es vrais et que tu enseignes 

 la voie Dieu en vérité. Ore nos di si tu nos lues que nos devisons 

 cens à l'empereor, ou non. » 



Il estoit avenu , devant la naissance N. S. D. que Romain avoient 

 mis main en terre de Jhrlm , et que il avoient fait que li Jui lor 

 rendirent treu et cens. Si disoient li uns que c'estoit maus, et 

 li autre que c'estoit bons. Li i disoient que c'estoit bons , parce 

 que li Romain deffendoient la terre des anemis; li autre que ce 

 n'estoit pas bon , car li poeples qui estoient de la créance Deu et 

 qui donoient disme et offrande à Deu, ne dévoient pas doner 

 treu, ne cens au segnor de la terre. Ensi estoit discorde de ceste 

 chose entr'els. 



Ore virent li Pharisiien qui haoient N. S. D. ; si li disent s'il 

 dévoient doner ou non cens à l'empereor. Ce demandèrent il à 

 N. S. D., ne mie por apprendre, mais por reprendre, s'il peussent. 

 Car se il disoit c'on ne devoit doner à l'empereor, si desissentil 

 qu'il eust parlé encontre l'empereor; et por ce avoient il amené 

 la gent Hérode, qu'il le presissent. S'il desist con ne le deust do- 

 ner, si desissent-il qu'il eust parlé contre la loi et contre la fran- 

 chise del poeple Dameldieu. 



Mais sapience d'orne ne vaut riens contre la sapience Damel- 

 dieu. Car ce dist li Evangilles que, après ce que N.-S. vit lor pen- 

 sées, si lor dist: «Que me tentés, ypocrites (faus ypocrites, qui 

 samblance ait de bonté par dehors, et par dedens n'a point de vé- 

 rité; et itel estoient li Pharisiien, por ce les apela ypocrites.) 

 Aportés, dist-il, la monoie del cens; » et cil li aportèrent i denier 

 là où l'ymage l'empereor estoit formée, et ses noms escrit. « Gujus 

 est ymago et scriptio; qui est cil ymage et cil escrist? — Et ils 

 disent : « Cesaris l'empereor. » — Et N. S, lor respondi : « Reddile 

 que sunt Cesaris, etc. » Rendes, ce dist N. S. D., iceles choses qui 

 sont à l'empereor à l'empereor, et iceles choses qui sont à Dieu , 

 rendes les à Dieu. 



Bonesgens, à celé chose daerraine prendés vos, à ceste vos 

 tenés; faites rendre à vostre terriien cens, charroi, ost, cheval- 

 chie; rendes en lui et en tans, et en salvement, et loialment 

 ce que vos devés. A Dieu devés dismes de vos choses , offrandes 

 de cel bien que il vos a preste. Rendes ce que vos devés à Dieu 



